På 1940-tallet var sammenhengende vei mellom Vågstranda og Veblungsnes ferdig, slik at det ble ferjefri veiforbindelse Ålesund-Åndalsnes-Oslo. Voll fikk da for første gang veiforbindelse til nabobygdene. Ferjesambandet Våge–Norvik ble lagt ned i 1945. Vågstranda var del av Veøy kommune til 1964. Da det ble sammenhengende vei på sørsida Romsdalsfjorden falt grunnlaget for båt- og ferjetransport over Romsdalsfjorden til resten av Veøy kommune bort. Vågstranda og Holm sogn gikk i 1964 sammen med Voll, Grytten, Hen og Eid inn i Rauma kommune.